‘અરે ! ડિગ્રીઓનો અર્થ કેમ નહિ ? ઉચ્ચ અભ્યાસથી માણસના જ્ઞાનની દિશાઓ ખૂલે છે. હું મારા બાળકોને લેસન ઘરે જ કરાવી લઉં છું. મને ટ્યુશન રાખવાની કોઈ આવશ્યકતા નથી. ઉલટાનું, ઘરકામથી પરવારીને હું આસપાસના બાળકોને મફતમાં ભણવા બોલવી લઉં છું. મારી આવડતથી સમાજને હું મદદરૂપ થવા કોશિશ કરું છું. આપણી સોસાયટીની માસિક પત્રિકામાં નિયમિત કૉલમ લખું છું અને સાથે ઈતરવાંચન પણ ખૂબ કરું છું. ડિગ્રીઓની સાર્થકતા શું એક માત્ર નોકરીને આધારે જ રહેલી છે ?’ કહી રેખાબેન મારો ખભો થપથપાવી હસીને ચાલ્યાં ગયાં.